राजनैतिक विश्लेषण
रानैतिक विश्लेषण (सेफ़ोलॉजी) राजनीति विज्ञान की एक शाखा है जिसके अन्तर्गत चुनावों और मतदान का संख्यात्मक विश्लेषण किया जाता है। यह वैज्ञानिक पद्धति का उपयोग करके चुनावों की व्याख्या करने का प्रयास करता है। मोटे तौर पर इसे राजनैतिक पूर्वानुमान कहा जा सकता है। राजनैतिक पूर्वानुमान के लिये मतदान के ऐतिहासिक आंकड़ों, जनमत सर्वेक्षण, अभियान-वित्त से सम्बन्धित अंकड़ों, और इसी प्रकार के सांख्यिकीय आँकड़ों का उपयोग किया जाता है। सामाजिक चयन सिद्धान्त, अध्ययन का एक अलग क्षेत्र है जो गणितीय दृष्टिकोण से मतदान का अध्ययन करता है।